Diari Oficial de la Generalitat Valenciana


Sumari del DOGV 4851, del 28-09-2004 (2004/9678)

Informació pública del projecte d'ocupació directa dels terrenys necessaris per a l'execució del vial d'accés al polígon industrial.
------------------------------------------------------------------------------------------------------------------------------------

### Dades del document

Número de DOGV
:   4851

Data del DOGV
:   28-09-2004

Secció del DOGV
:   V. ALTRES ANUNCIS - F) EXPROPIACIONS

Número del document
:   2004/9678


Organisme emissor
:   Ajuntament d'Orpesa

Tipus de document
:   Anunci

Informació pública del projecte d'ocupació directa dels terrenys necessaris per a l'execució del vial d'accés al polígon industrial. [2004/A9678]
  
En la Junta de Govern Local de l'Ajuntament d'Orpesa del dia 14 de setembre de 2004, es va adoptar l'acord següent:
  
1. Iniciació de la tramitació de l'expedient del projecte d'ocupació directa dels terrenys necessaris per a l'execució del vial d'accés al polígon industrial.
  
Comença la consideració del present punt d'ordre del dia amb la lectura per part de la Secretaria de la proposta d'acord del regidor d'Urbanisme, que es transcriu literalmente tot seguit:
  
«Proposta d'acord
  
Tomás Fabregat Benages, regidor d'Urbanisme de l'Ajuntament d'Orpesa, proposa a la Junta de Govern Local l'adopció de l'acord següent:
  
Havent-se donat compte de la necessitat d'efectuar el desenvolupament urbanístic del sòl industrial d'Orpesa (SUNP-1), denominat la Catalaneta, l'homologació i plan parcial del qual va ser aprovat per la Comissió Territorial d'Urbanisme de Castelló en la sessió del dia 21 de desembre de 2000.
  
Vist que la urbanització de l'esmentat sòl industrial comporta l'execució del vial que hi dóna accés rodat, de caràcter estructural, que comunica la carretera nacional 340 amb el sector la Catalaneta, amb la xarxa viària interna del qual enllaçarà ja dins del sector, després de travessar a distint nivell (pas subterrani) el vial d'accés a l'autopista A-7 des de la CN-340.
  
Vist el projecte d'ocupació directa redactat per l'arquitecte Sergio Babiloni Marqués i l'advocat Fernando Falomir Viciano.
  
Vistos els informes referits al que s'ha dit adés emesos per l'arquitecte municipal i la secretària accidental.
  
Por tot això, propose l'adopció de l'acord següent:
  
Primer
  
Acordar la iniciació de la tramitació del procediment per a l'ocupació directa dels terrenys necessaris per a l'execució del vial d'accés al polígon industrial d'Orpesa (Castelló), que s'efectuarà de conformitat amb el projecte d'ocupació directa redactat esmentat en la part expositiva del present acord.
  
Segon
  
Sotmetre el dit projecte a informació pública durant el termini d'un mes, mitjançant la seua publicació en el Diari Oficial de la Generalitat Valenciana, en el Butlletí Oficial de la Província, en un periòdic no oficial dels de major circulació de la província i al tauler d'anuncis de l'Ajuntament, a fi que les persones que hi tinguen interés puguen formalitzar les observacions i al·legacions que estimen convenients i, especialment, les que es referixen a titularitat i superfícies.
  
Tercer
  
Notificar el present acord a les persones interessades, fent-los saber que, una vegada transcorregut el termini d'informació pública i aprovat definitivament el projecte d'ocupació directa, i amb l'objecte de fer possible la presència de les persones interessades i dels tècnics que puguen assistir-les en l'acte, se les citarà a termini per a procedir a l'ocupació efectiva dels terrenys.
  
Orpesa, 10 de setembre de 2004.- El regidor d'Urbanisme: Tomás Fabregat Benages.»
  
Cosa que es fa pública als efectes oportuns.